b'\n_START_ARTICLE_\nIMac\n_START_SECTION_\nZgodovina\n_START_PARAGRAPH_\nApple je objavil, da \xc4\x8drka \'i\' v imenu iMac predstavlja\xc2\xa0\xc2\xbbinternet\xc2\xab; predstavlja pa tudi osredoto\xc4\x8denost izdelka na osebno rabo (\'i\' kot \xc2\xbbindividualnost\xc2\xab). Pozornost je bila posve\xc4\x8dena tudi enostavni uporabi: priklju\xc4\x8ditev na internet je od uporabnika terjala le dva koraka. \xc2\xbbTretji korak ne obstaja\xc2\xab, je bila tedaj znana reklamna fraza. Druga reklama, ogla\xc5\xa1evana kot \xc2\xbbIzstrelek preprostosti\xc2\xab, je prikazovala sedemletnega Johanna Thomasa in njegovega borderskega ov\xc4\x8darja Brodija, z iMac-om, proti Adamu Taggartu, \xc5\xa1tudentu programa MBA z ra\xc4\x8dunalnikom HP Pavilion 8250. Tekmovala sta, kdo bo hitreje priklju\xc4\x8dil in zagnal svoj ra\xc4\x8dunalnik. Johann in Brodie sta kon\xc4\x8dala v osmih minutah in 15 sekundah, medtem ko je Adam ob koncu reklame \xc5\xa1e vedno delal. Apple je kasneje povzel predpono \xe2\x80\x98i\xe2\x80\x99 v okviru svojih \xc5\xa1tevilnih izdelkov na podro\xc4\x8dju strojne opreme; iPod, iBook, iPhone ter na podro\xc4\x8dju programske opreme, kot sta npr. paketa iLife in iWork._NEWLINE_3. marca 2009 je Apple posodobil svojo iMac ponudbo, v katero je vklju\xc4\x8dil nove \xc4\x8dipe Nvidia, novi Mini-DisplayPort in novo standardno tipkovnico, v katero numeri\xc4\x8dna tipkovnica ni ve\xc4\x8d vklju\xc4\x8dena._NEWLINE_20. oktobra 2009 je Apple iMac-u dodal dva nova modela, ki vklju\xc4\x8dujeta LED - \xc5\xa1iroka zaslona (16:9) z diagonalama 21,5 in 27 in\xc4\x8dev ter zamenjujeta 20" in 24" (16:10) zaslona prej\xc5\xa1nje generacije. Raz\xc5\xa1irjena je bila kapaciteta pomnilnika in trdega diska, nova razli\xc4\x8dica pa vklju\xc4\x8duje procesorje Core 2 Duo ter Intelova nova Core i5 in Core i7 procesorja pri najdra\xc5\xbejih modelih. S tem je na tr\xc5\xbei\xc5\xa1\xc4\x8de pri\xc5\xa1el prvi \xc5\xa1tirijedrni iMac.'